פנינה ברט-צדקה

פנינה ברט-צדקה (נולדה ב-14 בנובמבר 1958) היא שחקנית ובמאית תיאטרון ישראלית. משמשת כמנהלת האמנותית של התיאטרון העברי.

ביוגרפיה
פנינה ברט נולדה וגדלה בקיבוץ בית זרע בעמק הירדן, הצעירה מבין שלוש בנות. אמה, חנקה, ציירת, נהרגה בתאונת דרכים כשפנינה הייתה בת 12, ואביה, צבי, היה מדריך חקלאי בענף הבננות.

לאחר שירותה הצבאי כמדריכת קורס מ"כיות בבה"ד 12, חזרה לקיבוץ, עבדה במשך שנתיים בחינוך נוער ולמדה במקביל תיאטרון במכללה של תיאטרון הקיבוץ. היא בוגרת בית הספר למשחק של סמינר הקיבוצים (1985-1982). מוריה הבולטים בסמינר היו גזה פרטוש, בנימין צמח, חנן שניר ורנה ירושלמי.
בתום הלימודים, עזבה פנינה ברט את הקיבוץ, עברה לתל אביב והתחילה את חייה המקצועיים כשחקנית תיאטרון.

ב-1985 הצטרפה ל"תמונע" - קבוצת תיאטרון תנועה, מיסודה של נאוה צוקרמן, ושיחקה בתפקיד הראשי בהצגה "תשתו קפה". ב-1986 שיחקה באנסמבל תמונע בהצגה "5 צעקות" (עיבוד בימתי לספרו של מילן קונדרה, "הקלות הבלתי נסבלת של הקיום"). הבכורה התקיימה בפסטיבל ישראל, ועלתה גם על הבימות בפסטיבל אדינבורו, בבולטימור, בפילדלפיה ובניו יורק. בהמשך שיחקה ברט בשלוש הפקות ב"אנסמבל עיתים" במסגרת תיאטרון הקאמרי ובבימויה של רנה ירושלמי: היא גילמה את המלכה גרטרוד ב"המלט", לצד שולי רנד כהמלט ורמי הויברגר כמלך קלאודיוס; גילמה את קטה במחזה "וויצק", לצד שולי רנד, דינה בליי ועפרון אטקין.

ב-1993, נבחרה פנינה ברט לגלם את יוליה, בהצגה "רומיאו ויוליה" של אנסמבל עיתים הקאמרי, כשבתפקיד רומיאו לצידה משחק גדי צדקה, שלימים הפך לבן זוגה לחיים וליצירה והקים עימה את "התיאטרון העברי".

עם סיום לימודי המשחק ובמקביל לעבודתה באנסמבל תמונע, שיחקה פנינה ברט בתיאטרון ילדים ונוער בתפקיד שרה אהרנסון ב"שרה גיבורת ניל"י", בתפקיד רונה בטרילוגיית "המשפחה" וב"תרנגול כפרות".

ביחד עם עוד שלושה מחבריה יזמה את ההצגה "די לסמים", שהפכה להפקה הראשונה של "תיאטרון השעה", שם המשיכה ושיחקה גם בהצגות: "חנה סנש" בתפקיד קטרינה סנש; "מרד" בתפקיד האמא, "אב"י" בתפקיד דבורה בן יהודה, ו"ילדי קורצ׳אק" בתפקיד סטפה. בתיאטרון בית ליסין שיחקה בהצגה "33 וריאציות", לצד יונה אליאן ויצחק חזקיה ו"באחרון ימיה" לצד מרים זוהר ואילן דר.

ב-1994 נישאה פנינה ברט לגדי צדקה ויחד הקימו את "התיאטרון העברי", בו שיחקה בהצגות: "איש חסיד היה", "בעלת הארמון", "דע מאין באת", "שלומציון" בתפקיד שלומציון המלכה, "אהבת רחל "בתפקיד חיותה, "אנטיגונה" בתפקיד איסמנה, ובקומדיה המצליחה "שוקו וניל", שם היא מגלמת לראשונה תפקיד קומי, כצפרירה, אימו הפולניה של גדי רוזנברג (ארז שלם), גיבור העלילה.

בנוסף, במסגרת התיאטרון העברי, שיחקה לצד גדי צדקה בהצגה "הרופא וגרושתו", המספרת על במאי ואשתו השחקנית שנמצאים על סף גירושים ועושים חזרה על "הרופא וגרושתו" מאת ש"י עגנון. בעוד הסיפור המקורי נגמר בגירושים של בני הזוג, ההצגה (בבימויו של גדי צדקה) מסתיימת בהסכמת הזוג לשוב יחד הביתה ולשקם את חייהם הזוגיים.

במסגרת התיאטרון העברי, מככבת פנינה ברט בהצגת היחיד "קברט ז׳בוטינסקי" מאת גדי צדקה, שם היא מגלמת את דמותה של הגננת לאה ישורון, ששומעת ברדיו שראש הממשלה, אהוד אולמרט, שהיה תלמיד בגן הילדים שלה, מכריז על גיוס כללי ומתכוון לצאת למלחמה. לאה מחליטה לעלות למשרד ראש הממשלה בירושלים ולבקש מ"אודי", כפי שהיא קוראת לו, לחזור בו מהחלטתו.

בפסטיבל תיאטרונטו 2011 זכתה על תפקידה זה בפרס השחקנית על שם נסים עזיקרי ובפרס קרן רבינוביץ'. באותו מעמד, זכתה "קברט ז'בוטינסקי" בפרס ההצגה הטובה ביותר. שופטי הפסטיבל, גלעד עברון, שמעון מימרן ואילן דר, כתבו בנימוקים להענקת הפרס: "פנינה ברט-צדקה מגישה תפקיד בעל כוח רב, מרגש ביותר, מתוך שכנוע פנימי עמוק ומורכבות פנימית. היא אינה מוכנה לראות את נכדה מוקרב בשם אותו אתוס והיא אינה מוכנה לשתוק יותר. משחקה של ברט-צדקה מבטא את הקשת הרגשית הבלתי אפשרית הזו, שהיא ביטוי נאמן לצלקות של החיים בארץ הזו".

ב-2016 הופיעה בערב קריאה של שירה יוונית עתיקה בתרגומו של שמעון בוזגלו, יחד עם השחקן דורון תבורי ודורי פרנס, שהלחין וניגן את המוזיקה.

בשנת 2025 הופיעה בסרט "שפה זרה"

פנינה ברט היא תלמידתה של פרופ' לולה שנצר לפיתוח הקול והדיבור;
תלמידתה של ימימה אביטל, מפתחת שיטת החשיבה ההכרתית.
השתלמה אצל איוונה צ׳בק, מאמנת הכוכבים ההוליוודית.
השתלמה אצל ניקי פלקס, בשיטת acting with passion - דרך משחק המבוססת על תורתו של וילהלם רייך.

חיים אישיים
פנינה ברט נשואה לגדי צדקה מאז 1994, הם מתגוררים בבנימינה והורים לשלושה ילדים.

גלריית תמונות

משחק בתיאטרון

 שנה  הצגה  תפקיד  תיאטרון  מחזאי  במאי 1984 קנאתה היחידה של אמר פסטיבל עכו ויליאם בטלר ייטס רינה ברוך 1985 תשתו קפה תפקיד ראשי, חסר שם אנסמבל תמונע נאוה צוקרמן נאוה צוקרמן 1985 בתחילת קיץ 1970 פסטיבל עכו עיבוד של אודי בן סעדיה לסיפור מאת א.ב. יהושע אודי בן סעדיה 1986 חמש צעקות אנסמבל תמונע נאוה צוקרמן בעיבוד לספרו של מילן קונדרה "הקלות הבלתי נסבלת של הקיום" נאוה צוקרמן 1987 שרה גיבורת ניל"י שרה אהרנסון תיאטרון ילדים ונוער דבורה עומר איציק ויינגרטן 1987 תרנגול כפרות תיאטרון ילדים ונוער אלי עמיר רזי אמיתי סוף שנות השמונים טרילוגיית "המשפחה"/עכשיו כולם ביחד רונה תיאטרון ילדים ונוער מרים קיני יצחק שאולי 1989 המלט המלכה גרטרוד אנסמבל עיתים, התיאטרון הקאמרי שייקספיר רנה ירושלמי 1991 די לסמים האמא תיאטרון השעה איזו לייבוביץ' איזו לייבוביץ' 1991 וויצק קטה אנסמבל עיתים, תיאטרון הקאמרי גאורג ביכנר רנה ירושלמי 1993 רומיאו ויוליה יוליה אנסמבל עיתים, תיאטרון הקאמרי שייקספיר רנה ירושלמי 1998 בעלת הארמון דורה תיאטרון הפקות לאה גולדברג גדי צדקה 2003 איש חסיד היה התיאטרון העברי דן אלמגור גדי צדקה 2006 חנה סנש קטרינה סנש תיאטרון השעה אהרן מגד גדי צדקה 2008 אב"י דבורה בן יהודה תיאטרון השעה גדי צדקה גדי צדקה 2008 דע מאין באת אחותו של רבי יוחנן פסטיבל ACT2 חיפה גדי צדקה גדי צדקה 2009 קורצ׳אק סטפה תיאטרון השעה גדי צדקה גדי צדקה 2009 הרופא וגרושתו דינה התיאטרון העברי עיבוד של פנינה וגדי צדקה לסיפור הרופא וגרושתו מאת עגנון גדי צדקה 2011 שלומציון שלומציון המלכה פסטיבל פותחים במה תיאטרון בית ליסין גדי צדקה גדי צדקה 2011 מרד האמא תיאטרון השעה גדי צדקה גדי צדקה 2011 קברט ז׳בוטינסקי מציגה בתיאטרון העברי, הוצגה בעבר בתיאטרון בית ליסין, זוכת פרס התיאטרונטו גדי צדקה גדי צדקה 2012 33 וריאציות מנהלת הארכיון תיאטרון בית ליסין מויזס קאופמן משה קפטן 2011 אחרון ימיה תלמה תיאטרון בית ליסין משה קפטן משה קפטן 2012 אנטיגונה איסמנה התיאטרון העברי סופוקלס בתרגום ט. כרמי גדי צדקה 2013 אהבת רחל חיותה התיאטרון העברי גדי צדקה גדי צדקה 2015 שוקו וניל צפרירה התיאטרון העברי גדי צדקה גדי צדקה 2019 אהבה וכאב איריס התיאטרון העברי גדי צדקה (על פי ספרה של צרויה שלו) גדי צדקה2021גבירתי ראש הממשלהפנינההתיאטרון העבריגדי צדקהגדי צדקה2022איש חסיד היההתיאטרון העברידן אלמגורגדי צדקה 2024 מקבת' ליידי מקבת' התיאטרון העברי ויליאם שייקספיר (תרגום: מאיר ויזלטיר) גדי צדקה 2025 גבירתי הנאווה גברת היגינס התיאטרון העברי אלן ג'יי לרנר (תרגום: דן אלמגור ושרגא פרידמן) נתן דטנר

משחק בקולנוע

 שנה  סרט  תפקיד  במאי 2011 הגדר (סרט חרדי) הרבנית טלי אברהמי 2012 עולמות (סרט חרדי) יואב לוסטיג 2015 יישור הדורים (24 דקות) האמא אריאל רבל2021הברךאמו של יהלוםנדב לפיד2025שפה זרהמיכל ברזיס ועודד בן נון

משחק בטלוויזיה

 סדרה  תפקיד  ערוץ  תסריטאי/יוצר  במאי  מפיק תמרות עשן יקירה הוט 3 עודד דוידוף, נח סטולמן עודד דוידוף אולפני הרצליה Abraham שרה הטלוויזיה האמריקאית

עיבוד ובימוי

 שנה  מחזה  תפקיד  תיאטרון  מחזאי  במאי 1997 ילדי הצל הדרכת שחקנים תיאטרון הפקות בשיתוף יד ושם בן-ציון תומר גדי צדקה 2004 זוהר ארגוב - המחזמר הדרכת שחקנים התיאטרון העברי גדי צדקה גדי צדקה 2005 גטו עיבוד יחד עם גדי צדקה והדרכת שחקנים התיאטרון העברי בשיתוף התיאטרון הארצי לנוער עיבוד של פנינה ברט וגדי צדקה למחזה מאת יהושע סובול גדי צדקה 2005 נשי טרויה הדרכת השחקנים תיאטרון קהילתי קיסריה אוריפידס גדי צדקה 2006 תמונות מחיי נישואין עיבוד לתשעה זוגות ובימוי שחקנים תיאטרון קהילתי קיסריה פנינה ברט בעיבוד למחזה של אינגמר ברגמן גדי צדקה 2014 לרקוד עם אבא בימוי שחקנים התיאטרון העברי עיבוד של גדי צדקה למחזה מאת איציק ויינגרטן גדי צדקה 2016 יהודי טוב בימוי משותף עם גדי צדקה התיאטרון העברי הנרי יאגלום פנינה ברט וגדי צדקה רומיאו ויוליה בימוי תיאטרון קהילתי קיסריה שייקספיר פנינה ברט צדקה אנטיגונה עם להקת רוק כמקהלה בימוי תיאטרון קהילתי קיסריה סופוקלס פנינה ברט צדקה הנחשול בימוי תיאטרון קהילתי קיסריה מורטון רו פנינה ברט צדקה אמיל והבלשים בימוי תיאטרון קהילתי קיסריה גדי צדקה פנינה ברט צדקה בגדי המלך החדשים בימוי תיאטרון קהילתי קיסריה אסף אור פנינה ברט צדקה 2018 לשם ובחזרה הדרכת שחקנים התיאטרון העברי גדי ויהונדב צדקה גדי צדקה 2020 גטו עיבוד ובימוי יחד עם גדי צדקה התיאטרון העברי עיבוד חדש למחזה מאת יהושע סובול פנינה ברט וגדי צדקה

קישורים חיצוניים

 אתר האינטרנט של התיאטרון העברי
 קורות חיים מקוצרים, באתר תיאטרון בית ליסין
 ענבל צדקה נבו, השחקנית הכי טובה בארץ", מגזין המושבות, גיליון 286, 19 באוקטובר 2011
 יורם יובל ואירי ריקין, בתוכנית "משפחה מאושרת", עונה ראשונה, פרק חמש, ערוץ 2, 2009
 איתי משה, "עושים אהבה על הבמה", מגזין המושבות, גיליון 198, 12 בפברואר 2010
 ארנון לפיד, "הצגה מהחיים", באתר mynet, 21 בנובמבר 2008
 על ההצגה "קברט ז'בוטינסקי", באתר תיאטרון ירושלים

הערות שוליים

קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:בוגרות בית הספר למשחק של סמינר הקיבוצים
קטגוריה:שחקניות קולנוע חרדי
קטגוריה:בוגרי בית הספר למשחק של סמינר הקיבוצים
קטגוריה:בית זרע: אישים
קטגוריה:ישראליות שנולדו ב-1958
קטגוריה:ישראלים שנולדו ב-1958